CELEX: 32014D0678
Language: sl
Date: 2014-09-26 00:00:00
Title: Izvedbeni sklep Sveta 2014/678/SZVP z dne 26. septembra 2014 o izvajanju Sklepa 2013/255/SZVP o omejevalnih ukrepih proti Siriji

27.9.2014   
            
            
               SL
            
            
               Uradni list Evropske unije
            
            
               L 283/59
            
         IZVEDBENI SKLEP SVETA 2014/678/SZVP
   z dne 26. septembra 2014
   o izvajanju Sklepa 2013/255/SZVP o omejevalnih ukrepih proti Siriji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 31(2) Pogodbe,
   ob upoštevanju Sklepa Sveta 2013/255/SZVP z dne 31. maja 2013 o omejevalnih ukrepih proti Siriji (1) in zlasti člena 30(1) Sklepa,
   ob upoštevanju naslednjega:
   
               (1)
            
            
               Svet je 31. maja 2013 sprejel Sklep 2013/255/SZVP.
            
         
               (2)
            
            
               Sodišče Evropske unije je s sodbo z dne 16. julija 2014 v zadevi T-572/11 razglasilo odločitev Sveta, da Samirja Hassana uvrsti na seznam oseb in subjektov, za katere veljajo omejevalni ukrepi iz Priloge I k Sklepu Sveta 2013/255/SZVP, za nično.
            
         
               (3)
            
            
               Samirja Hassana bi bilo treba na podlagi nove obrazložitve znova uvrstiti na seznam oseb in subjektov, za katere veljajo omejevalni ukrepi.
            
         
               (4)
            
            
               Poleg tega bi bilo treba posodobiti podatke, ki se nanašajo na dva subjekta s seznama iz Priloge I k Sklepu 2013/255/SZVP.
            
         
               (5)
            
            
               Sklep 2013/255/SZVP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Priloga I k Sklepu 2013/255/SZVP se spremeni, kot je navedeno v Prilogi k temu sklepu.
   Člen 2
   Ta sklep začne veljati na dan objave v Uradnem listu Evropske unije.
   
      V Bruslju, 26. septembra 2014
      
         
            Za Svet
         
         
            Predsednik
         
         S. GOZI
      
   
   
      (1)  UL L 147, 1.6.2013, str. 14.
   
      PRILOGA
      
                  1.
               
               
                  Na seznam fizičnih in pravnih oseb iz oddelka A Priloge I k Sklepu 2013/255/SZVP se doda naslednja oseba:
                  
                               
                           
                           
                              Ime
                           
                           
                              Podatki za ugotavljanje istovetnosti
                           
                           
                              Razlogi
                           
                           
                              Datum uvrstitve na seznam
                           
                        
                              „48
                           
                           Samir (
                                 ) Hassan (
                                 )
                           
                               
                           
                           
                              Samir Hassan je pomemben poslovnež, ki je blizu ključnim predstavnikom sirskega režima, kot so Rami Makhlouf in Issam Anbouba; od marca 2014 je na položaju podpredsednika, odgovornega za Rusijo, pri dvostranskem poslovnem svetu, kamor ga je imenoval minister za gospodarstvo Khodr Orfali. Poleg tega podpira vojno režima z donacijami v gotovini. Samir Hassan je v skladu z navedenim povezan z osebami, ki podpirajo sirski režim ali imajo koristi od njega, ter podpira sirski režim in ima koristi od njega.
                           
                           
                              27.9.2014“
                           
                        
            
                  2.
               
               
                  Vnosa v zvezi s subjektoma, navedenima v nadaljevanju, iz oddelka B Priloge I k Sklepu 2013/255/SZVP se nadomestita z naslednjima vnosoma:
                  
                               
                           
                           
                              Ime
                           
                           
                              Podatki za ugotavljanje istovetnosti
                           
                           
                              Razlogi
                           
                           
                              Datum uvrstitve na seznam
                           
                        
                              „54
                           
                           
                              Overseas Petroleum Trading tudi ‚Overseas Petroleum Company SAL (Off-Shore)‘ tudi ‚Overseas Petroleum Tradeing (SAL)‘
                           
                           
                              Dunant Street, Snoubra Sector, Bejrut, Libanon.
                           
                           
                              Podpira sirski režim in ima koristi od njega z organiziranjem tajnih pošiljk nafte sirskemu režimu.
                           
                           
                              23.7.2014
                           
                        
                              55.
                           
                           
                              Tri Ocean Trading, tudi Tri-Ocean Energy
                           
                           
                              35b Saray El Maadi Tower, Corniche El Nile, Kairo, Egipt, poštna številka 11431, p.p: 1313 Maadi.
                           
                           
                              Podpira sirski režim in ima koristi od njega z organiziranjem tajnih pošiljk nafte sirskemu režimu.
                           
                           
                              23.7.2014“